b'\n_START_ARTICLE_\nRab\xc3\xb8lsund\n_START_PARAGRAPH_\nRab\xc3\xb8lsund (dansk) eller Rabelsund (tysk) er et smalt sund i Slien lidt nord for byen Kappel. Sundet har en bredde p\xc3\xa5 cirka 300 meter. Med 22 meter findes her ogs\xc3\xa5 fjordens dybeste punkt. B\xc3\xa6ltet har sit navn efter landsbyen Rab\xc3\xb8l i Angel._NEWLINE_Rab\xc3\xb8lsund er ogs\xc3\xa5 navnet p\xc3\xa5 en lille bebyggelse ved dens nordlige bred. Ved sundets sydlige bred i Svans ligger Ellebjerg Skov, som tilh\xc3\xb8rer Kappel Kommune. Frem til 1962 var der en f\xc3\xa6rgeforbindelse over farvandet mellem Rab\xc3\xb8lsund og Ellebjergskov .'